AQSh davlat kotibi Mayk Pompeo YeIdagi hamkorlarini Eron bilan yadroviy kelishuvdan chiqishga chaqirdi. "Biz yevropaliklarni ulardan voz kechishga chaqiramiz, chunki bu kelishuvda ishtirok etish besamar", - dedi Pompeo. U ekspertlar AQShning Eronga qarshi yangi sanksiyalari befoyda bo‘lishini aytishganida adashishganini qo‘shib qo‘ydi. "Ular adashishdi, sanksiyalar samarali", - dedi u. AQSh prezidenti Donald Tramp 2018 yil 8 mayda Vashington Eron bilan yadroviy kelishuvdan chiqishini va Tehronga qarshi iqtisodiy sanksiyalarni tiklashini e’lon qilgandi.